### Beslutningstema

Uffe Karlsen, Dansk Folkeparti har fremsendt dette punkt til dagsordenen.

### Sagsfremstilling

Uffe Karlsen, Dansk Folkeparti har fremsendt denne tekst:

*Flexboliger og bopælspligt i [adresse]*

*Boligområdet omfattet af lokalplan 307 i [adresse] er i stigende grad under pres fra boliger, der anvendes som fritidshuse, poolhuse mv. Denne udvikling truer områdets karakter som helårsbeboelsesområde og svækker mulighederne for stabile naboskaber og et aktivt lokalt foreningsliv.*

*Det fremgår af Tønder Kommunes egne oplysninger – offentliggjort i forbindelse med tidligere høringer – at sådanne tendenser allerede har haft negativ betydning i andre områder, og det er væsentligt at gribe ind i tide for at beskytte bosætningsmulighederne og områdets integritet.*

*Formål:**Formålet med denne sag er at sikre, at området omfattet af lokalplan 307 forbliver attraktivt for helårsbeboelse, og at vi undgår de uheldige følger, som vi bl.a. har set i [adresse] og [adresse], hvor helårsområder gradvist er blevet udvandet af ferieboliganvendelse.*

*Derfor foreslås det, at boliger beliggende inden for lokalplan 307 bliver omfattet af bopælspligt, og at der ikke længere meddeles nye flexboligtilladelser i området.*

### Indstilling Dansk Folkeparti indstiller,

At der ikke fremover gives nye flexboligtilladelser til boliger beliggende inden for lokalplan 307.

At boliger, som dokumenterbart har været anvendt som fritidsbolig i mere end fem år, betragtes som fortsat lovlige og kan meddeles flexboligtilladelse til ejendommen.

### Beslutning

Ændringsforslag fra liste T om at oversende sagen til behandling i Teknik- og Miljøudvalget godkendt.